钦定古今图书集成/历象汇编/庶征典/第160卷 > 《管窥辑要》 > 晋
## 钦定古今图书集成/历象汇编/庶征典/第160卷 > 《管窥辑要》 > 晋

### 安帝义熙十一年出铜钟

按：《晋书安帝本纪》：“义熙十一年五月己酉，霍山崩，出
铜钟。”

义熙十四年，获钟十二。

按《晋书安帝本纪》，不载　按《南史宋武帝本纪》，“义熙
十四年，汉中成固县汉水崖际有异声如雷，俄顷岸
崩，有铜钟十二出自潜壤。帝以献晋帝以归于我。帝
冲让乃止。”

### 恭帝元熙二年江滨获古铜礼器

按《晋书恭帝本纪》，不载。　按《南史武帝本纪》，“晋安帝
崩，大司马琅邪王即帝位。元熙二年，竟陵郡江滨自
开出古铜礼器十馀枚，帝献之，晋帝让不受。于是归
诸瑞物，藏于相府。”